Bubalus bubalis
Duo Bubali bubales in Laotia Animalia — Chordata Classis : Mammalia  Ordo : Artiodactyla  Familia : Bovidae  Subfamilia : Bovinae  Genus : Bubalus  C.H. Smith, 1827 Species : Bubalus bubalis  (Linnaeus, 1758)     Synonyma Bos bubalis Linnaeus, 1758 Territorium Distributio geographica anno 2004 Bubalus bubalis est species permagnorum mammalium subfamiliae Bovinarum familiae Bovidarum, quae in subcontinente Indica et Sinis orta est. Hodie invenitur in Europa, Australia, America Septentrionali, America Australi, compluribusque civitatibus Africanis. Bubalus arnee, animal ferum, quod in Asia Meridiana et Meridio-Orientali habitat, alia species habetur, sed ut videtur progeniem Bubali bubalis domesticati repraesentat. Duo Bubali bubalis typi exstantes secundum indicia morphologica et ethologica agnoscuntur: bubalus fluviatilis subcontinentis Indicae et ad occidentem usque ad Balcania, Aegyptum, et Italiam, ac bubalus palustris, ab Asama in occidente per Asiam Meridio-Orientalem usque ad vallem fluminis Caerulei Sinarum in oriente. Origines bubali bubalis disputantur, sed exitus cuiusdam investigationis phylogeneticae dicunt typum palustrem in Sinis ortum esse et abhinc annorum 4000 fere domitum esse, typum autem fluviatilem in India ortum esse et abhinc annorum 5000 fere domitum esse. Post bubalum bubalem in Asia Meridio-Orientali domitum, bubalus palustris usque ad vallem fluminis Caerulei abhinc annorum a 3000 ad 7000 diffugiebat. Bubali bubales a Civilizatione Vallis Indi ad Mesopotamiam in Iraquia hodierna annos 2500 a.C.n. a Meluhhis mercabantur. Sigillum cuiusdam scribae a rege Accadico conducti sacrificium bubalorum bubalium monstrat. Saltem 130 milliones bubalorum bubalium in vita sunt, et plures homines in eis quam in alio animale domestico nituntur. Aratione agrorum oryzae praecipue apti sunt, et eorum lac lacti vaccarum lactariarum plus pinguis et proteini suppeditat. Permulta animalia se in Australia septentrionali saeculo undevicensimo exeunte confirmaverunt, et adsunt minores greges feri in Papua Nova Guinea, Tunisia, et Argentina septentrionali et orientali. Greges feri obtinent in Nova Britannia, Nova Hibernia, Papua Occidentali, Columbia, Guyana, Surinamia, Brasilia, et Uraquaria.